Hrvatska banka za obnovu i razvitak je razvojna i izvozna banka koja već 30 godina uspješno posluje zahvaljujući stručnosti i visokoj profesionalnosti svojih zaposlenika. U strategiji razvoja ljudskih potencijala svakom pojedincu nastojimo omogućiti ostvarenje osobnoga i profesionalnog potencijala. Ovim putem objavljujemo natječaj za dodjelu do:

**Hrvatska banka za obnovu i razvitak (HBOR)**

**3 STUDENTSKE STIPENDIJE**

**te zapošljavanje u Sektoru informacijskih tehnologija po završetku studija**

**Tko može konkurirati za stipendiju HBOR-a (obvezni kriteriji)?**

* Redovni studenti 3. godine dodiplomskog studija i 1. ili 2. godine diplomskog studija na sljedećim fakultetima:
* Prirodoslovno-matematički fakultet (PMF) – Matematički odsjek, smjerovi: Matematička statistika, Računarstvo i matematika ili Financijska i poslovna matematika
* Ekonomski fakultet u Zagrebu (EFZG), smjer: Menadžerska informatika
* Fakultet elektrotehnike i računarstva u Zagrebu (FER), studijski programi: Elektrotehnika i informacijska tehnologija, Informacijska i komunikacijska tehnologija ili Računarstvo
* Fakultet organizacije i informatike (FOI), Studij informatike, smjerovi: Informacijsko i programsko inženjerstvo (IPI), Organizacija poslovnih sustava (OPS) ili Baze podataka i baze znanja (BPBZ)
* Tehničko veleučilište u Zagrebu, smjerovi: Studij elektrotehnike ili Studij informatike
* Algebra visoko učilište, smjerovi: Stručni prijediplomski studij primijenjenog računarstva ili Stručni diplomski studij primijenjenog računarstva
* Visoka škola za informacijske tehnologije, smjerovi: Preddiplomski stručni studij informacijskih tehnologija ili Specijalistički diplomski stručni studij informacijskih tehnologija
* Veleučilište Velika Gorica, smjer: Informacijski sustavi
* Fakultet elektrotehnike, računarstva i informacijskih tehnologija u Osijeku, studijski programi: Računarstvo ili Elektrotehnika - smjer Komunikacije i informatika
* Fakultet elektrotehnike, strojarstva i brodogradnje u Splitu, studijski programi: Računarstvo ili Elektrotehnika i informacijska tehnologija - smjer Komunikacijska i informacijska tehnologija
* Ili na srodnim fakultetima i studijskim programima
* Studenti koji izvrsno znaju hrvatski jezik u govoru i pismu
* Studenti koji izvrsno znaju engleski jezik u govoru i pismu

**Što HBOR nudi stipendistima?**

* Stipendiju od najmanje **292,00 EUR** do najviše **465,00 EUR** neto mjesečno koja će se isplaćivati tijekom 12 mjeseci, a u trajanju od jedne do tri akademske godine
* Obavljanje stručne prakse
* Pružanje pomoći oko izbora i izrade diplomskog rada
* Učenje u okviru edukacijskoga i mentorskog programa, kreiranoga za stipendiste
* Posao odmah po završetku fakulteta u HBOR-u u Zagrebu, u Sektoru informacijskih tehnologija, na jednom od radnih mjesta koji obuhvaćaju poslove koje u IT industriji obavljaju **sistem analitičar** ili **sistem administrator** ili **projektant programer poslovnih aplikacija**

Rad u HBOR-u omogućuje:

* Rad u poticajnome i dinamičnom radnom okruženju
* Rad na modernim platformama (Kubernets, Docker, IaaS, SaaS, O365, DWH, SOA, Azure, BPM i dr.)
* Rad s najnovijim tehnologijama (Spring, Hibernate, Angular, PrimeNG, Vaadin, Node.js, Power BI i dr.)
* Rad s najsuvremenijim alatima (Gitlab, Redmine, Selenium, Sizzy, Figma i dr.)
* Mogućnost daljnjega osobnog i profesionalnog razvoja

**Koje su obveze stipendista? Stipendisti su obvezni:**

* Redovito izvršavati obveze na fakultetu
* Završiti studij (obraniti završni ili diplomski rad) najkasnije 6 mjeseci nakon završetka zadnje akademske godine
* Pohađati edukacijski i mentorski program u HBOR-u u Zagrebu, kreiran za stipendiste, u trajanju od 80 sati
* Po završetku studija zaposliti se u punom radnom vremenu u HBOR-u, u Zagrebu, a prema ponudi koju će HBOR u roku od 30 dana od završetka studija ponuditi stipendistu
* Ostati u radnom odnosu u HBOR-u, u trajanju od jedne kalendarske godine za svaku akademsku godinu za koju je primao stipendiju, od kojih će prvu godinu provesti u pripravničkom stažu
* Vratiti cijeli iznos stipendije ukoliko ne izvrši ugovornu obvezu, samovoljno odustane od studija, promijeni fakultet ili ukoliko stipendist otkaže Ugovor o stipendiranju iz bilo kojeg razloga
* Vratiti razmjerni dio stipendije ukoliko prestane radni odnos zbog otkaza ugovora o radu od strane stipendista, sporazuma ili zbog otkaza ugovora o radu iz razloga koji leži na strani stipendista, a prije isteka ugovorne obveze

**Kako izvršiti prijavu?**

* Prijava se vrši popunjavanjem [prijavnog upitnika](https://forms.office.com/Pages/DesignPageV2.aspx?prevorigin=errp&origin=NeoPortalPage&rpring=Business&rpsession=61355b63-0d9c-4bce-8bb7-74f288dbb314&subpage=design&id=HhWNR9s3YkqDO0uYnOQcHJAOEmmwBrROiJABOojT-81UM0c2TUVWMzBTQTdHSDNVWEZaWTVaUERYWC4u) koji se nalazi na mrežnoj stranici [HBOR-a](https://www.hbor.hr/natjecaj-za-studentske-stipendije/). Upitnik sadrži osnovne informacije o kandidatu, kao i sljedeće izjave:
* Izjavu studenta da je dostupan za sudjelovanje u cijelome edukacijskom i mentorskom programu u trajanju od 80 sati
* Izjavu studenta da nije korisnik druge stipendije, ako nije korisnik druge stipendije
* **Rok za prijavu je:** **31.3.2024.**
* **Napomena:** tijekom selekcijskog postupka bit će potrebno dostaviti:
* Presliku potvrde o upisu na fakultet za akademsku godinu 2023./2024.
* Presliku indeksa i prijepis ocjena svih položenih ispita (potvrda o ukupnom prosjeku ocjena)

Ako navedene potvrde možete pribaviti ranije, možete nam ih poslati na e-mail zajedno s ostalom dokumentacijom.

**Kako ćemo izabrati stipendiste?**

* U razmatranje će biti uzeti samo studenti koji zadovoljavaju objavljene obvezne kriterije
* Selekcijski postupak čine stručno testiranje, psihologijsko testiranje i selekcijski razgovori
* Prednost kod odabira imat će studenti koji zadovoljavaju sljedeće poželjne kriterije:
* visoka motivacija
* psihologijski profil sukladan zahtjevima radnog mjesta
* visoki prosjek ocjena tijekom studiranja (pri vrednovanju uzet će se u obzir ostvareni ECTS bodovi i ostvarene ocjene)
* nagrade, uspjesi na relevantnim natjecanjima, dodatne edukacije i certifikati
* prva stipendija studenta, temeljem izjave da nije korisnik druge stipendije
* visoka razina stručnih znanja (razina znanja testira se tijekom selekcijskog postupka)
* Kandidati će o ishodu natječaja biti obaviješteni e-mailom. Imena stipendista bit će objavljena na web stranici HBOR-a

**Kako se regulira pravo na stipendiju?**

* HBOR će s korisnikom stipendije sklopiti Ugovor o stipendiranju kojim se uređuju međusobna prava i obveze HBOR-a i studenta korisnika stipendije

Za sva pitanja oko dodjele stipendije, možete se javiti na e-poštu: stipendije@hbor.hr